Graderne stiger hen mod slutningen af ugen, og i weekenden er der mulighed for over 20 grader.

Foråret har ladet vente på sig. Men nu er det så småt på vej. Her i løbet af ugen begynder temperaturen at stige. Det hele starter for alvor torsdag, hvor nordjyderne kan se frem til 14 grader. Stigningen fortsætter fredag til 16 grader, men den helt store højdespringer kommer lørdag. når solen bryder frem og banker temperaturen op på hele 21 grader i det centrale nordjylland. Temperaturen når ikke helt op på det højder ved kysterne. Det bliver dog en kort fornøjelse. Allerede søndag falder temperaturen igen til omkring 18 grader, og der kan komme byger.